Diari Oficial de la Generalitat Valenciana


Sumari del DOGV 5634, del 07-11-2007 (2007/13231)

RESOLUCIÓ de 31 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut de la Joventut del Ministeri de Treball i Afers Socials i l'Institut Valencià de la Joventut, sobre la realització del Programa Borsa d'Habitatge Jove en Lloguer.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5634

Data del DOGV
:   07-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13854


Data del document
:   31-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * arrendament immobiliari
    * cooperació administrativa
    * jove
    * suport econòmic
    * administració central
    * habitatge

RESOLUCIÓ de 31 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut de la Joventut del Ministeri de Treball i Afers Socials i l'Institut Valencià de la Joventut, sobre la realització del Programa Borsa d'Habitatge Jove en Lloguer.  
 [2007/13879]  
L'Institut de la Joventut del Ministeri de Treball i Afers Sociales i l'Institut Valencià de la Joventut han subscrit, després de la tramitació prèvia reglamentària, el 13 de juliol de 2007, un conveni de col·laboració sobre la realització del Programa Borsa d'Habitatge Jove en Llloguer, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1428/2007, i que figura com a annex d'esta resolució.  
Valencia, 31 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre l'Institut de la Juventud del Ministeri de Treball i Afers Socials i l'Institut Valencià de la Joventut, sobre la realització del Programa Borsa d'Habitatge Jove en Lloguer.  
Madrid, 13 de juliol de 2007  
Reunits  
D'una banda, Leire Iglesias Santiago, com a directora general de l'Institut de la Joventut del Ministeri de Treball i Afers Socials, nomenada pel Reial Decret 984/2004, de 30 d'abril (Boletín Oficial del Estado número 106, d'1 de maig), en nom i representació de l'administració General de l'Estat ?Instituto de la Juventud?, d'acord amb les competències que li corresponen de conformitat amb el que disposen la Disposició Addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'article 7.1, del Reial Decret 486/2005, de 4 de maig.  
I, d'una altra, Marcos Alós Cía, com a director general de l'Institut Valencià de la Joventut, en nom i representació del qual actua, nomenat pel Decret 121/2003, d'11 de juliol, del Consell de la Generalitat Valenciana (DOGV núm. 4.543, de 14 de juliol de 2003), en virtut de les competències que li concedeix la Llei 4/1989, de 26 de juny, i autoritzat per a la subscripció del present conveni per l'Acord del Consell adoptat en la reunió d'1 de juny de 2007, de conformitat amb el que preveuen l'article 54 bis 1 b) del text refós de la Llei d'Hisenda Pública de la Generalitat Valenciana i l'article 21 f) de la Llei 5/1983, de 30 de desembre, del Consell.  
Ambdues parts es reconeixen mútua capacitat per a obligar-se i convindre, i  
Exposen  
Que la Constitució espanyola, en l'article 48, ordena als poders públics que promoguen «les condicions per a la participació lliure i eficaç de la joventut en el desenvolupament polític, social, econòmic i cultural».  
Que els poders públics, d'acord amb l'article 47 de la Constitució, promouran les condicions necessàries per al gaudi d'un habitatge digne i adequat per part de tots els espanyols.  
Que els jóvens constitueixen un sector especialment afectat per les dificultats d'accés a l'habitatge, siga en règim de propietat siga en règim d'arrendament.  
Que, davant del que s'ha dit, tant l'administració de la Generalitat Valenciana com l'administració General de l'Estat estan afectades pels mandats constitucionals que expressen els paràgrafs anteriors, que són títol competencial suficient per a legitimar el conveni ?les clàusules del qual es concretaran més endavant- l'article 49.25 de l'Estatut d'Autonomia de la Comunitat Valenciana i, pel que fa a l'administració General de l'Estat, la reiterada doctrina del Tribunal Constitucional que l'habilita per a l'exercici de les competències sectorials que li són pròpies, en la mesura que puguen ser utilitzades per a la promoció de la joventut.  
Que, tenint en compte que un dels principals problemes de la joventut de hui en dia és l'autonomia personal, són molts els jóvens que endarrereixen l'eixida del lloc d'origen, siga per la manca de recursos econòmics, la inestabilitat, la mobilitat o la precarietat laboral, siga per les dificultats que actualment hi ha a moltes ciutats espanyoles a l'hora de trobar un habitatge en condicions que els siguen accessibles.  
Que ambdues administracions públiques tenen l'objectiu comú de promoure actuacions que contribuïsquen a afavorir l'accés a l'habitatge de la joventut.  
Que entre els objectius de l'Institut de la Joventut s'inclou el d'afavorir l'autonomia personal dels i de les jóvens mitjançant la seua integració social i laboral, i l'accés a l'habitatge.  
Que, a més a més, les polítiques de l'Institut de la Joventut es centren a fomentar la cooperació interadministrativa, a buscar la convergència en tot allò que siga beneficiós per a la joventut, per la qual cosa cal afavorir actuacions conjuntes que aborden temes que afecten els i les jóvens, i que necessiten un tractament global, i a garantir la igualtat d'oportunitats per a tots els i totes les jóvens a l'Estat espanyol.  
Per tot el que s'ha exposat, ambdues parts acorden subscriure el present conveni de col·laboració, que es regirà per les següents  
Clàusules  
Primera. Objecte  
L'objecte del conveni serà la col·laboració entre les dues administracions públiques signants, en l'àmbit de les respectives competències, per a l'execució de les accions que es determinen a continuació:  
I. El desplegament d'un servei d'informació i d'assessorament directe i àgil sobre allotjament per a jóvens.  
Per a això es crearà la infraestructura humana, tècnica i material necessària per a disposar d'un sistema d'informació directa que proporcionarà suport jurídic i tècnic sobre habitatges (autoconstrucció d'habitatges, promoció d'habitatges en lloguer i de cooperatives d'habitatges per a jóvens, compra-venda...).  
II. La posada en marxa d'una Borsa d'Habitatge Jove en Lloguer per ser oferida als jóvens, tot desplegant uns serveis que faciliten un sistema de lloguer, per sota del preu mitjà del mercat, amb les suficients garanties i avantatges econòmics, jurídics i tècnics per a propietaris i per a jóvens arrendataris, i que els proporcione assessorament jurídic en esta matèria.  
III. Per a cada un dels pisos llogats a través del present Programa es destinaran dues assegurances: una de multirisc de la llar i una de caució per a impagament de rendes.  
IV. El Programa, així mateix, es beneficiarà d'una assistència tècnica que facilitarà la informació l'assessorament i la formació que calga en tot moment a les persones que la comunitat autònoma pose a disposició del programa per a la seua posada en marxa i desplegament.  
Segona. Compromisos de les parts  
Per a la realització d'este projecte, les parts signants del present conveni es comprometen al que s'indica tot seguit:  
1r. L'Institut de la Joventut, a càrrec del número econòmic 43.064.360 G. 227.06 del seu pressupost vigent, del qual hi ha romanent suficient, abonarà les despeses que es produïsquen per:  
La cobertura de l'assegurança multirisc de la llar: 400.000 €.   
La prima per a cada una de les pòlisses serà de 81,92 €.  
La cobertura de l'assegurança de caució: 300.000 €.  
La prima de cada una de les pòlisses serà, com a màxim, l'1, 90% de la renda anual de cada contracte.  
L'assistència tècnica al programa a través de la realització dels cursos de formació, d'assessorament, de gestió tècnica ?mitjançant la instal·lació de l'aplicació informàtica que es facilite a l'efecte- i del seguiment del programa: 76.000 €.  
Aportació total de l'Institut de la Joventut: 776.000 €.  
Quantitat que és global per a totes les administracions públiques incorporades al Programa Borsa d'Habitatge Jove en Lloguer.  
Així mateix, i a fi de millorar el desplegament del programa, establirà el mecanisme oportú per a rebre la informació (actualitzada) dels pisos disponibles en cada oficina i col·locar-la en la seua Oficina Virtual d'Emancipació Jove.  
2n. L'Institut Valencià de la Joventut es compromet a arbitrar les mesures i el personal necessari per a la posada en marxa d'una Borsa d'Habitatge Jove en Lloguer, d'acord amb l'estructura següent:  
A. Informació/recepció  
- recepció de sol·licitants  
- informació sobre el programa  
- tractament informàtic  
B. Captació d'habitatges  
- coneixement del mercat  
- propaganda pròpia  
- premsa especialitzada  
- entrevista propietaris  
- inventaris  
C. - Oferta d'habitatges  
- selecció de demandants  
- visita als habitatges  
- seguiment  
D. - Coordinació  
- legislació bàsica sobre lloguers  
- contractes i documentació diversa  
- fiances  
- assegurances  
- informes  
- utilització de l'aplicació informàtica  
A més a més, l'Institut Valencià de la Joventut posarà a disposició del programa un local, ubicat al carrer de l'Hospital, 2, de València, amb la corresponent dotació, tant informàtica ?que permeta la utilització de l'aplicació informàtica que es facilite- com de mobiliari i de personal, i també la publicitat necessària per a la suficient difusió del programa entre la població a la qual va destinat. La seua aportació econòmica ascendeix a 87.200 €, a càrrec del Capítol II, subconcepte pressupostari 227990.  
Igualment, amb l'objecte de millorar el desplegament del programa, es compromet a facilitar la informació dels pisos disponibles en cada oficina, actualitzada com a mínim setmanalment, perquè la dita informació estiga a disposició dels jóvens a l'Oficina Virtual d'Emancipació Jove de l'INJUVE (www.emancipacionjoven.es).  
Tercera. Col·laboració amb ajuntaments i entitats de dret públic o privat  
Per a un millor desplegament del present conveni, l'Institut Valencià de la Joventut signarà, si així ho determina, acords relacionats amb el programa amb ajuntaments i/o entitats de dret públic o privat que, al seu parer, puguen convindre als fins del programa, i amb els mateixos compromisos que assumeix en este conveni la comunitat autònoma que el signa.   
Quarta. Identificació institucional i del programa  
Al lloc on es presten els serveis del programa de la Borsa d'Habitatge Jove en Lloguer es col·locarà de forma visible un cartell, que facilitarà l'Institut de la Joventut, en què figurarà Oficina d'Emancipació: habitage, el seu anagrama i els logos de les administracions signants del conveni.  
Posat cas que en eixe lloc es preste també el d'ocupació jove, el cartell farà al·lusió als dos serveis: habitatge i ocupació.  
Així mateix, en totes aquelles accions a què es refereix el present conveni que impliquen difusió, siga impresa siga per qualsevol altre mitjà, i en què figure el logotip de l'Institut Valencià de la Joventut, s'hi haurà d'incorporar de forma visible el logotip institucional del Ministeri de Treball i Afers Socials (Instituto de la Juventud).  
Cinquena. Òrgan col·legiat de seguiment del conveni  
Es constitueix una comissió de seguiment i de control per portar a terme la interpretació del present conveni durant la seua execució i per impulsar-ne el compliment.  
El règim de funcionament i els acords de la comissió s'ajustaran al que estableix el Capítol II del Títol II, de Règim Jurídic de les Administracions Públiques i del Procediment Administratiu Comú.  
La comissió estarà composta per dos representants de cada administració pública signant del present acord, que es reuniran quan així ho sol·licite alguna de les dues parts.  
Sisena. Vigencia i resolució del conveni  
El present conveni entrarà en vigor a partir de la data de la seua signatura i estarà vigent fins al 31 de desembre de l'any en curs. Esta vigència podrà ser prorrogada anualment, abans de l'extinció del termini pactat, i sempre que ho permeten les dotacions pressupostàries corresponents, mitjançant la formalització d'un protocol que establisca les activitats a realitzar, i també els mitjans de tota mena que calguen per a la seua execució, tot especificant les aportacions respectives.  
Posat cas que no es formalitzara l'esmentat protocol, el present conveni quedarà extingit entre les parts en finalitzar el termini que preveu el paràgraf anterior.  
L'incompliment, per qualsevol de les parts, de les obligacions contretes mitjançant el present conveni de col·laboració serà causa de resolució, després de comunicar prèviament per escrit a la part que corresponga, amb una antelació mínima de quinze dies, que el dóna per finalitzat.  
L'incompliment imputable a l'INJUVE requerirà la prèvia existència d'un procediment contradictori que acabe amb una resolució de la Direcció General de l'INJUVE, que serà impugnable siga davant de la jurisdicció contenciosa administrativa, siga mitjançant recurs de reposició, i que donarà lloc al rescabalament que corresponga en dret  
En cas d'extinció del conveni per una causa distinta a la prevista, sobre el termini de vigència, totes les actuacions en marxa fins al moment de l'extinció restaran cobertes, però quedaran sense cobertura totes les iniciades amb posterioritat a la data de la dita extinció.   
Setena. Règim jurídic  
El present conveni es subscriu a l'empara del que disposen els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i se li aplicarà l'exclusió que preveu l'article 3.1.c) del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques.   
No obstant el paràgraf anterior, i en defecte de les normes especials del Conveni, s'hi aplicarà la susdita Llei de Contractes per a resoldre els dubtes i les llacunes que es pogueren presentar.  
Huitena. Naturalesa  
De conformitat amb el que s'ha manifestat en la clàusula anterior, el present conveni té naturalesa juridicoadministrativa i la jurisdicció contenciosa administrativa serà la competent per a conéixer de tots els litigis que se'n pogueren derivar.  
I, perquè així conste, en prova de conformitat amb l'anterior, les parts signen el present conveni al lloc i en la data susdits, en dos exemplars que en donen fe.  
La directora general de l'Institut de la Joventut. Leire Iglesias Santiago  
El director general de l'Institut Valencià de la Joventut. Marcos Alós Cía